**REPUBLIKA HRVATSKA**

**Bjelovarsko-bilogorska županija**

**Općina Štefanje**

**OSNOVNA ŠKOLA ŠTEFANJE**

**Š t e f a n j e**

**KLASA: 602-02/21-02/01**

**URBROJ: 2110/03-04-07-21-02**

**IZVJEŠĆE O REALIZACIJI**

**GODIŠNJEG PLANA I PROGRAMA I**

**ŠKOLSKOG KURIKULUMA**

**OŠ ŠTEFANJE**

**U ŠKOLSKOJ GODINI**

**2020./2021.**

**Štefanje, 31. kolovoza 2021.**

***OSNOVNI PODATCI O ŠKOLI U ŠKOLSKOJ GODINI***

***2020./2021.***

ŽUPANIJA: BJELOVARSKO-BILOGORSKA

OPĆINA: ŠTEFANJE

ŠKOLA: OSNOVNA ŠKOLA ŠTEFANJE

ADRESA: ŠTEFANJE 72,

43246 ŠTEFANJE

TELEFONI:

- tajništvo: 043/ 778 028

- ravnateljica: 043/778 900

- pedagoginja: 043/778 428

- voditeljica računovodstva: 043/778 901

e- mail: [ured@os-stefanje.skole.hr](mailto:ured@os-stefanje.skole.hr)

web: www.os-stefanje.skole.hr

ŠIFRA ŠKOLE: 07-270-001

BROJ UČENIKA

|  |  |  |
| --- | --- | --- |
| UČENICI | BROJ UČENIKA | BROJ RAZREDNIH ODJELA |
| I.-IV. RAZRED | 49 | 5 |
| V.- VIII. RAZRED | 47 | 4 |
| UKUPNO I.- VIII. RAZRED: | 96 | 9 |

BROJ PODRUČNIH ŠKOLA: 1

BROJ PODRUČNIH RAZREDNIH ODJELA: 2

ZAPOSLENICI

|  |  |
| --- | --- |
| UČITELJI RAZREDNE NASTAVE | 5 (1) |
| UČITELJI PREDMETNE NASTAVE | 16 |
| STRUČNI SURADNICI | 3 (1) |
| OSTALI ZAPOSLENICI | 7 |
| RAVNATELJICA | 1 |
| UKUPNO: | 32 (34) |

**1. UVJETI RADA**

* 1. **OBILJEŽJA ŠKOLSKOG PODRUČJA**

U Osnovnoj školi Štefanje u školskoj godini 2020./2021. nastava se, kao i prethodnih godina, odvijala u MŠ Štefanje i PŠ Laminac. U matičnoj školi Štefanje nastavu su pohađala djeca iz naselja Štefanje, Staro Štefanje, Daskatica, Blatnica i Narta, a predmetnu nastavu i djeca iz Laminca, Starina i Iva.

U područnoj školi Laminac nastavu pohađaju djeca iz Laminca, Starina i Iva.

Tijekom ove školske godine nije došlo do promjene upisnog područja tako da Narta i Šušnjara, iako pripadaju lokalnoj upravi – Općini Štefanje i župi Štefanje, nisu upisno područje OŠ Štefanje.

**1.2. MATERIJALNI UVJETI**

Mjesečna dotacija Odlukom osnivača – Bjelovarsko-bilogorske županije, iznosila je:

* od rujna 2020. do prosinca 2020. – 13 300 kn
* od siječnja 2021. – 10 000 kn.

Redovna materijalna sredstva su manja u odnosu na realne potrebe.

Bez obzira na ovu lošu financijsku situaciju i mjeru štednje, nastojali smo da ta cjelokupna situacija ne utječe na kvalitetu rada.

Općina Štefanje je osigurala sredstva za renoviranje krovišta iznad stana koji je u vlasništvu škole, a loše stanje tog krovišta dovelo je do materijalne štete na svim ostalim prostorima u toj zgradi te je njegova sanacija bila neophodna.

Sredstvima Općine Štefanje u iznosu od 2 000 kuna kupljeni su i pokloni za učenike 4. razreda koji su imali odličan uspjeh od 1. do 4. razreda, za učenike 8. razreda koji su imali odličan uspjeh od 1. do 8. razreda i one učenike koji su sudjelovali na međuopćinskim, županijskim te bili predloženi za državno natjecanje.

Tijekom šk. godine izgrađena je mrežna infrastruktura u sklopu projekta e-Škole u OŠ Štefanje i predana dokumentacija za izgradnju bežične mrežne infrastrukture u PŠ Laminac.

Školski okoliš redovito se održava u matičnoj i u područnoj školi. Redovito se održava park ispred škole, a veliku ulogu u tome imaju učenici i pomoćno tehničko osoblje naše škole.

Tijekom ove školske godine također je obavljen:

- pregled i servis vatrogasnih aparata

* čišćenje dimnjaka
* čišćenje kanalizacija
* servisiranje nastavnih sredstava i pomagala
* saniranje nastalih kvarova
* zdravstveni pregledi djelatnika
* redovna deratizacija i dezinsekcija
* redovita kontrola sanitarne inspekcije.

**1.3. UČITELJSKI KADAR I OSTALI DJELATNICI**

U ovoj školskoj godini u MŠ Štefanje bila su dva čista razredna odjela i jedan kombinirani razredni odjel. U PŠ Laminac učenici su nastavu pohađali u dva kombinirana razredna odjela.

Razrednu nastavu izvodili su stručni djelatnici:

1. Kristina Štefović - 1. i 3. razred PŠ Laminac.
2. Adela Krušić Petrić– 2. i 4. razred PŠ Laminac
3. Goranka Halapa – 1. razred MŠ Štefanje
4. Andrea Kašnik - 2. razred MŠ Štefanje - do 7.9.2020.

Vlatka Rešček – od 8.9. do 30.9.2020.

Sanja Novaković – od 1.10.2020. do 11.4.2021.

Jelena Perhoč – od 12.4.2021.

1. Valentina Dianić – 3. i 4. razred MŠ Štefanje

Predmetnu nastavu izvodili su u tjednom zaduženju:

Hrvatski jezik – stručno zastupljeno, Daliborka Ileković – 22 sata tjedno

Likovna kultura - stručno zastupljeno, Irena Jukić Pranjić - 5 sati tjedno

Glazbena kultura – stručno zastupljeno, Josipa Lučki Popović- 7 sati tjedno

Engleski jezik – stručno zastupljeno,Tatjana Lončar - 23 sata tjedno

Matematika - nestručno zastupljeno, Sanja Šavorić, 22 sata tjedno – od 7.9.2020.

do 11.12.2020.

-stručno zastupljeno, Alen Markač – od 14.12.2020.

Priroda – stručno zastupljeno – Spomenka Koledić - 3,5 sati tjedno

Biologija - stručno zastupljeno, Spomenka Koledić - 4 sata tjedno

Kemija – stručno zastupljeno, Mirela Došen - 5 sati tjedno

Fizika - stručno zastupljeno, Tihomir Juretić- 4 sata tjedno

Povijest - stručno zastupljeno, Josipa Klemić - 9 sati tjedno

Geografija - stručno zastupljena – Ana Herceg

Tehnička kultura - stručno zastupljeno – Mario Martinović - 16 sati tjedno

Tjelesna i zdravstvena kultura - stručno zastupljeno, Dražen Milaković - 12 sati tjedno

Vjeronauk - stručno zastupljeno, Ančica Božić 14 sati redovne nastave u MŠ ,

Mirek Hrvojić - 4 sata redovne nastave u PŠ

Informatika – stručno zastupljena -zamjena Anita Špehar- 10 sati redovne nastave tjedno –

do 18.10.2020.

- stručno zastupljena – zamjena Anja Horvatinović – od 19.10.2020.

Njemački jezik – nestručno zastupljeno –– Dubravka Belačić – 4 sata redovne nastave tjedno-

od 7.9.2020. do 31.3.2021.

- stručno zastupljena – Željko Hržić od 12.4.2021.

Osmero učitelja ove školske godine radilo je na dvije, jedna učiteljica i jedan učitelj na tri škole, a jedan učitelj na pet škola.

Stručni suradnici su:

Ivana Kovačević Bikić-zamjena- pedagoginja na pola radnog vremena – od 25.8.2020.

Ivana Kovačević Bikić – zamjena – knjižničarka na pola radnog vremena – od 25.8.2020. do 25.10.2020.

Sunčica Belinić – zamjena - školska knjižničarka na pola radnog vremena- od 26.10.2020.

Ivana Piskać – psihologinja – od 3.12.2020. (mjere pripravništva)

Administrativno osoblje:

Jasna Sukreški – tajnica škole na puno radno vrijeme

Ljerka Ježić – voditeljica računovodstva na pola radnog vremena. Računovotkinja radi drugu polovicu radnog vremena u privatnom sektoru.

Pomoćno osoblje:

Vilko Pražetina – domar/ložač na puno radno vrijeme

Zdenka Štrbac – kuharica na puno radno vrijeme

Nada Junger – spremačica na puno radno vrijeme

Nevenka Lacković – spremačica na puno radno vrijeme

Mirela Pražetina – spremačica na pola radnog vremena

**2. ORGANIZACIJA RADA**

**2.1. PODATCI O UČENICIMA, RAZREDNIM ODJELIMA I ORGANIZACIJI NASTAVE**

|  |  |  |  |  |  |  |
| --- | --- | --- | --- | --- | --- | --- |
|  | **RAZREDNA NASTAVA** | | **PREDMETNA NASTAVA** | | **UKUPNO** | |
|  | **UČENIKA** | **ODJELA** | **UČENIKA** | **ODJELA** | **UČENIKA** | **ODJELA** |
| **MATIČNA ŠKOLA** | **30** | **3** | **47** | **4** | **77** | **7** |
| **PŠ** | **19** | **2** | **-** | **-** | **19** | **2** |
| **UKUPNO** | **49** | **5** |  | **4** | **96** | **9** |

Ove školske godine matičnu školu pohađalo je ukupno 77 učenika, od toga je 30 učenika pohađalo tri odjela razredne nastave:

1. razred: 13 učenika

2. razred: 7 učenika

3. i 4. razred: 6 učenika + 4 učenika: 10 učenika

4 razredna odjela predmetne nastave pohađalo je 47 učenika:

5. razred: 15 učenika

6. razred: 9 učenika

7. razred: 14 učenika

8. razred: 9 učenika

U PŠ Laminac učenici su pohađali nastavu u dvije dvorazredne kombinacije:

1. i 3. razred: 7 učenika + 3. razred: 3 učenika – 10 učenika

2. i 4. razred: 6 učenika + 4. razred: 3 učenik – 9 učenika

|  |  |  |
| --- | --- | --- |
| **RAZRED** | **BROJ UČENIKA** | **BROJ RAZREDNIH ODJELA** |
| **MŠ 1.** | **13** | **1** |
| **MŠ 2.** | **7** | **1** |
| **MŠ 3. i 4.** | **10** | **1** |
| **PŠ 1. i 3.** | **10** | **1** |
| **PŠ 2. i 4.** | **9** | **1** |
| **UKUPNO 1.-4.** | **49** | **5** |
| **5.** | **15** | **1** |
| **6.** | **9** | **1** |
| **7.** | **14** | **1** |
| **8.** | **9** | **1** |
| **UKUPNO 5.-8.** | **47** | **4** |
| **UKUPNO 1. – 8.** | **96** | **9** |

Nastava se odvijala samo u prijepodnevnoj smjeni. Ove školske godine broj učenika povećao se za 11 učenika. Prijevoz učenika bio je organiziran redovnim, i dijelom posebnim, đačkim autobusnim linijama.

**2.2. GODIŠNJI KALENDAR RADA ŠKOLE**

U školskoj godini 2020./2021. nastava je počela 7. rujna 2020., a završila 18. lipnja 2021. godine.

Nastavna godina bila je podijeljena u dva obrazovna razdoblja:

1. obrazovno razdoblje – od 7. rujna 2020. do 23. prosinca 2020. godine
2. obrazovno razdoblje – od 18. siječnja 2021. do 18. lipnja 2021. godine

Tijekom školske godine učenici su imali jesenski, zimski, proljetni i ljetni odmor.

Jesenski odmor učenika trajao je od 2. studenog do 3. studenog 2021. Zimski odmor učenika trajao je od 24. prosinca 2020. godine do 15. siječnja 2021.

Proljetni odmor trajao je od 5. travnja 2021. godine do 10. travnja 2021. godine.

Ljetni odmor počeo je 21. lipnja 2021. godine.

|  |  |  |  |  |
| --- | --- | --- | --- | --- |
| **MJESEC** | **RADNI DANI** | **NASTAVNI DANI** | **BLAGDANI I NERADNI DANI** | **PRAZNICI UČENIKA** |
| **RUJAN** | **22** | **18** | **8** | **-** |
| **LISTOPAD** | **22** | **22** | **9** | **-** |
| **STUDENI** | **20** | **18** | **10** | **-** |
| **PROSINAC** | **22** | **17** | **9** | **5** |
| **SIJEČANJ** | **19** | **10** | **12** | **5** |
| **VELJAČA** | **20** | **20** | **8** | **-** |
| **OŽUJAK** | **23** | **23** | **8** | **-** |
| **TRAVANJ** | **21** | **16** | **9** | **4** |
| **SVIBANJ** | **21** | **21** | **10** | **-** |
| **LIPANJ** | **20** | **12** | **10** | **7** |
| **SRPANJ** | **22** | **-** | **9** | **22** |
| **KOLOVOZ** | **21** | **-** | **10** | **21** |
| **UKUPNO:** | **253** | **177** | **116** | **64** |

Godišnji kalendar rada odvijao se prema Godišnjem planu i programu rada škole za školsku godinu 2020./2021.

Prema Godišnjem planu i programu rada škole 4.6.2021. (petak) bio je nenastavni dan.

**3. KULTURNA I JAVNA DJELATNOST ŠKOLE**

|  |  |
| --- | --- |
| DATUM | SADRŽAJ |
| 7. rujna 2020. | Prvi dan nastave |
| rujan 2020. – lipanj 2021. | Bibliobus – svaki drugi ponedjeljak u MŠ i svaki drugi četvrtak u PŠ |
| 15. – 18. rujna 2020. | Obilježen Hrvatski olimpijski dan |
| listopad 2020. – svibanj 2021. | Univerzalna sportska škola  Vježbaonica |
| 12. listopada 2020. | Dan zahvalnosti za plodove zemlje |
| 29. listopada 2018. | Početak predškole |
| 17. studenoga 2020. | Obilježen Dan sjećanja na žrtvu Vukovara |
| 30. studeni - 4. prosinca 2020. | Sveti Nikola – obilježen u nižim razredima |
| 21.- 23. prosinca 2020. | Božić |
| 3. veljače 2021. | Školsko natjecanje iz tehničke kulture |
| 3. veljače 2021. | Školsko natjecanje iz informatike |
| 5. veljače 2021. | Školsko natjecanje iz povijesti |
| 8.-12. veljače 2021. | Valentinovo – ljubavna pošta |
| 9. veljače 2021. | Školsko natjecanje iz hrvatskoga jezika |
| 10. veljače 2021. | Školsko natjecanje iz biologije |
| 15. veljače 2021. | Školsko natjecanje iz likovne kulture |
| 15. veljače 2021. | Školsko natjecanje iz engleskog jezika |
| 16. veljače 2021. | Poklade |
| 17. veljače 2021. | Školsko natjecanje iz matematike |
| 18. veljače 2021. | Školsko natjecanje iz njemačkog jezika |
| 22. veljače 2021. | Školsko natjecanje iz geografije |
| 29. siječnja 2021. | Dan sjećanja na Holokaust i sprečavanja zločina protiv čovječnosti |
| 8.-12. ožujka 2021. | Dan žena |
| 12. ožujka 2021. | Zasadi stablo, ne budi panj |
| 15. – 19. 3. 2021. | Dan očeva |
| 19. ožujka 2021. | Uskrs |
| 3. svibnja 2021. | Majčin dan |

**Predškola i praksa srednjoškolskih učenika u školi**

Program predškole bio je organiziran u suradnji s lokalnom samoupravom u periodu od 20. 11. 2020. do 18.6.2021. za djecu koja će šk. god. 2021./2022. pohađati 1. razred. U program je bilo uključeno 13-tero djece. Voditeljica predškole bila je učiteljica Dubravka Belačić. Održano je 250 sati programa u neposrednom radu s djecom. Predškolci nisu mogli sudjelovati u kulturnim i javnim priredbama i svečanostima jer se one nisu održavale zbog bolesti COVID- 19. Cjelokupni program predškole odvijao se uz poštivanje svih epidemioloških mjera.

**Pripravnici i stručno-pedagoška praksa**

Od 3.12.2020. kroz mjeru pripravništva Hrvatskog zavoda za zapošljavanje na 12 mjeseci zaposlena je psihologinja Ivana Piskać.

**Prehrana učenika**

U MŠ Štefanje organizirana je prehrana za učenike I. – VIII. razreda, a mjesečno se hranilo 96 učenika. Za učenike PŠ Laminac obrok je bio osiguran ugovorom s pekarom „Panini“. Ove školske godine 46 učenika iz socijalno ugroženih obitelj imalo je osiguranu prehranu preko projekta na razini županije iz Fondova Europske unije „Školski obrok za sve“ , a prehranu za 25 učenika financirala je Bjelovarsko-bilogorska županija. Za ostale učenike prehranu je financirala Općina Štefanje tako da su svi učenici imali besplatnu prehranu.

**Pomoćnici u nastavi**

U ovoj školskoj godini četvero učenika po čl.65. ZOOSŠ imalo je pravo na pomoćnike u nastavi. Za troje učenika pomoćnice su bile osigurane preko Ureda BBŽ-a, a financirane iz fondova EU – projekt „Uz potporu sve je moguće“. S dvoje učenika 6. razreda radila je pomoćnica Ines Fran, a s učenikom 5. razreda radila je pomoćnica Miroslava Štefović.

Preko Udruge osoba oštećena sluha Bjelovar osigurana je pomoćnica za učenika 7. razreda Darka Filipovića. Njegova pomoćnica je bila Zorica Hering.

Tijekom školske godine vidljiv je velik napredak kod svih učenika.

**Shema školskog voća**

Svi učenici škole jedan dan u tjednu dobivali su svježe voće u sklopu projekta.

Nositelj projekta je BBŽ koja se javila na javni poziv Agencije za plaćanja u poljoprivredi, ribarstvu i ruralnom razvoju. Ove godine proizvođač i dobavljač voća bila je tvrtka HIMBOTOP d.d. koja je za djecu dostavljala raznovrsno sezonsko voće.

**Prijevoz učenika**

Prijevoz učenika bio je organiziran redovnim i jednim dijelom posebnim đačkim autobusnim s područja Laminca i Starina. Učenici koji su putovali redovnim linijama imali su mogućnost povratka prema svom rasporedu sati.

Đački autobus vozio je nakon 7. sata (u 12.30), a putnici su učenici viših razreda. Ukupan broj učenika putnika bio je 67 . Troškove prijevoza neposredno je snosila Bjelovarsko –bilogorska županija.

**SURADNJA S RODITELJIMA**

Osnovna škola Štefanje ostvarila je izvrsnu suradnju s roditeljima svojih učenika. Roditelji su redovito prisustvovali roditeljskim sastancima koji su se održavali uz pridržavanje svih epidemioloških mjera zbog bolesti COVID - 19, a prema potrebi su se odazivali i na individualne razgovore s učiteljima, ravnateljicom i pedagoginjom. Individualni razgovori održavali su se redovito i zbog nedolazaka roditelja u školu i nedovoljnog praćenja rada i postignuća učenika te zbog uočenih poteškoća u učenju i ponašanju. Roditelji tih učenika službeno su pozivani na razgovore.

Pri izricanju pedagoških mjera obavljeni su razgovori s roditeljima koji su bili realni u sagledavanju problema.

Roditelji su aktivno uključeni u život i rad škole te sudjeluju u radu Školskog odbora i Vijeća roditelja.

**SPORTSKA NATJECANJA**

U školskoj godini 2020./2021. nisu se održavala sportska natjecanja zbog pandemije COVID-19.

**PROFESIONALNO INFORMIRANJE**

Budući da se i ove školske godine provode elektronički upisi u srednje škole, temi profesionalnog informiranja pridana je velika pozornost i o tome se razgovaralo na nekoliko sati razrednog odjela u 8. razredu. Pedagoginja i razrednica učenicima su detaljno pojasnile uvjete upisa u srednju školu.

Ove školske godine učenici su upoznali srednje škole s područja Bjelovarsko-bilogorske županije uz pomoć video prezentacija CISOK-a.

Učenicima je pružena pomoć pri informiranju o programima škola i izvan naše županije. Budući da prijave za odabir željenih obrazovnih programa počinju nakon završetka nastave, učenicima je omogućeno da 28. lipnja 2021. dođu u školu te im je razrednica pomogla da se ispravno i na vrijeme prijave, a nakon toga i upišu željenu srednju školu.

Tijekom cijele školske godine roditelji su se mogli informirati i savjetovati s razrednicom, pedagoginjom te stručnjacima iz CISOK-a u vezi nastavka školovanja učenika.

**VIJEĆE UČENIKA**

I ove školske godine u školi je djelovalo Vijeće učenika s dvije održane sjednice. Članovi su dobili uvid u Školski kurikulum, Godišnji plan i program rada škole, raspravljali su o organizaciji, promjenama koje bi uveli u školu, Etičkome kodeksu škole, obvezama i pravima učenika i učitelja, Pravilniku o načinima, postupcima i elementima vrednovanja učenika u osnovnoj i srednjoj školi, županijskom i državnom Vijeću učenika, Kućnom redu škole, i sl.

Članovi su:

Luka Šimunović– predstavnik učenika 1. razreda MŠ

Mislav Studen– predstavnik učenika 2. razreda MŠ

Vedran Dianić– predstavnik učenika 3 i 4. razreda MŠ

Filip Barić– predstavnik učenika 1. i 3. razreda PŠ

Leon Popović– predstavnik učenika 2. i 4. razreda PŠ

Patrik Solarić– predstavnik učenika 5. razreda

Petar Cibort– predstavnik učenika 6. razreda i predsjednik Vijeća učenika OŠ Štefanje

Kristijan Pranjić– predstavnik učenika 7. razreda

Mislav Trojka – predstavnik učenika 8. razreda

**ZDRAVSTVENA, SOCIJALNA I EKOLOŠKA**

**ZAŠTITA UČENIKA**

**Predavanja**

Na satovima razrednika redovito se razgovaralo o temama koje su predviđene planom rada sata razrednog odjela. Rješavali su se problemi i raspravljalo se o različitim načinima učenja i oblicima ovisnosti. Školski preventivni program ostvaren je prema godišnjem planu i programu za ovu školsku godinu.

**Nastava u kući**

U školskoj godini 2020./2021. nije bilo potrebe za organizacijom nastave u kući.

**Sistematski pregledi**

Sistematski pregledi odvijali su se prema planu zdravstvene organizacije. Pregledani su učenici koji će školske godine 2021./2022. pohađati 1. razred. Također djelatnici škole svake godine obavljaju sistematski pregled.

**Cijepljenje**

Cijepljenja učenika vršena su prema planu i programu rada Službe za školsku medicinu Bjelovarsko-bilogorske županije.

**Ekološka kultura**

Ekološka kultura razvijana je u okviru Prirode i društva, Prirode, Biologije, Vjeronauka i ostalih predmeta koji svojim programom obuhvaćaju tematiku ekologije. Odnos prema prirodi i okolišu u manjoj mjeri je razvijan u izvanučioničkom obliku nastave, dok je terenski oblik nastave bio izostavljen zbog epidemioloških mjera vezanih uz bolest COVID- 19.

**Preventiva crijevnih i zaraznih bolesti**

U sanitarnim prostorijama, kuhinji i blagovaonici, redovito se koriste dezinfekcijska sredstva.

Priprema hrane i sanitarni čvor pod stalnim su nadzorom sanitarne inspekcije, a kuharica redovito obavlja sanitarne preglede.

Prema propisima provodi se deratizacija i dezinsekcija prostora.

**5. INTERNO STRUČNO USAVRŠAVANJE**

**5.1. RAD STRUČNIH AKTIVA U ŠKOLI**

U OŠ Štefanje u školskoj godini 2020./2021. djelovali su stručni aktivi: razredne nastave, jezično-umjetničkog područja (JUP) i prirodoslovno-matematičko-tehničkog područja (PMTP).

Izvješće o realizaciji GPP-a Stručnog vijeća razredne nastave

Članovi:

Adela Krušić Petrić

Valentina Dianić

Jelena Begović

Goranka Halapa

Kristina Štefović

Voditeljica aktiva bila je učiteljica Kristina Štefović.

Plan i program rada Stručnog vijeća razredne nastave nije realiziran u potpunosti zbog epidemije koronavirusa. Tijekom školske godine 2020./2021. realizirane su sljedeće teme:

1. Terenska nastava za učenike od 1. do 4. razreda
2. Građanski odgoj – izvanučionička nastava
3. Kurikularna reforma
4. Školski preventivni program
5. Novosti MZO-a i AZOO-a
6. Organizacija nastave na daljinu
7. Pedagoške napomene
8. Aktualnosti

Nazočni su bili svi učitelji razredne nastave, a na ponekim sastancima i ravnateljica te

pedagoginja škole.

Izvješće o radu Stručnog vijeća prirodoslovno-matematičko-tehničkog područja tijekom školske godine 2020./2021.

U Osnovnoj školi Štefanje Stručno vijeće Prirodoslovno-matematičko-tehničkog područja okuplja sljedeće učiteljice i učitelje:

Alen Markač, Tihomir Juretić, Spomenka Koledić, Mirela Došen, Mario Martinović, Anja Horvatinović i Ana Herceg.

Voditelj aktiva bio je učitelj Tihomir Juretić.

Prema dogovoru članova Stručnog vijeća bila su planirana četiri sastanka tijekom školske 2020./2021. godine:

1. sastanak Stručnog vijeća održan je 1.9.2020. kada je donesen Plan i program rada Stručnog vijeća za školsku godinu 2020./2021.

2. sastanak Stručnog vijeća planiran u siječnju 2021. godine, kada je stručno usavršavanje iz područja Kemije trebala voditi učiteljica Mirela Došen, otkazan je zbog nastavka epidemije koronavirusa i prelaska na virtualnu nastavu.

3. sastanak Stručnog vijeća planiran u travnju 2021. godine, kada je stručno usavršavanje iz područja Informatike trebao održati učitelj Mario Martinović, otkazan je zbog nastavka epidemije koronavirusa i održavanja virtualne nastave.

4. sastanak Stručnog vijeća održan je 23. 6. 2021. godine, uz nazočnost većine članova Stručnog vijeća te je analizirana, i u konačnici utvrđena, realizacija većine planiranih aktivnosti tijekom školske godine 2020./2021.

IZVJEŠĆE O RADU AKTIVA JEZIČNO-UMJETNIČKOG PODRUČJA U ŠKOLSKOJ GODINI 2020./2021.

Voditelj aktiva je Dražen Milaković, a učitelji koji sudjeluju u radu aktiva su: Daliborka Ileković, Tatjana Lončar, Josipa Klemić, Irena Jukić-Pranjić, Josipa Lučki i Ančica Božić.

U ovoj školskoj godini sastanak aktiva JUP-a održao se zbog epidemioloških mjera samo na početku školske godine. Većinu planiranih aktivnosti nismo izvršili zbog nastave na daljinu i pandemije.

Teme koje su bile planirane na navedenim sastancima aktivia su:

1. Izrada godišnjeg plana i programa rada aktiva

2. Planiranje izvanučioničke, terenske nastave, integriranog dana, jednodnevnog izleta

3. Kriteriji vrednovanja

4. Online nastava

5. Školski kurikulum - projekti

6. Modeli i preporuke za rad prema uputama MZO-a zbog epidemije COVID-19

7. Različito

**5.2. UKLJUČENOST DJELATNIKA U USAVRŠAVANJE**

**IZVAN ŠKOLE**

Svi djelatnici škole aktivno su uključeni u rad županijskih stručnih aktiva. Redovito su prisustvovali stručnim aktivima u organizaciji Agencije za odgoj i obrazovanje.

Većina stručnih skupova zbog epidemije održana je virtualno putem različitih platformi.

Svi učitelji uredno su ispisivali potvrde sa stručnih skupova i ulagali ih u svoj dosje.

**6. RAD STRUČNIH ORGANA, STRUČNIH SURADNIKA I ORGANA UPRAVLJANJA**

**6.1. RAD UČITELJSKOG VIJEĆA**

Tijekom školske godine 2020./2021. održano je 8 sjednica Učiteljskog vijeća. Članovi Učiteljskog vijeća sudjelovali su u:

* razmatranju i usvajanju Izvješća o realizaciji GPP-a i Kurikuluma za školsku godinu 2019./2020.
* izradi i predlaganju Godišnjeg plana i programa rada škole za školsku godinu 2020./2021.
* izradi i predlaganju Školskog kurikuluma za školsku godinu 2020./2021. godinu
* organizaciji rada prema Uputama HZJZ-a i MZO-a (vezano uz epidemiju COVID-19)
* donošenju odluka o kriterijima za besplatnu prehranu učenika, nenastavnim danima u školskoj godini
* planiranju jednodnevnih terenskih nastava
* planiranju kulturne i javne djelatnosti škole
* obilježavanju Svjetskog dana učitelja
* utvrđivanju plana sudjelovanja na natjecanjima i smotrama
* praćenju učenika koji nastavu polaze po čl.65. ZOOOSŠ i predavanjima
* predlaganju potreba za pomoćnikom u nastavi

- praćenju i utvrđivanju uspjeha u radu i ponašanju učenika

- donošenju odluka o pohvalama i nagradama učenika

- razmatranju rezultata učenika postignutih na natjecanjima

* stručnom usavršavanju
* organiziranju svih svečanosti u školi
* raspravljanju i odlučivanju o pedagoškim mjerama, dežurstvima učitelja…
* predavanjima ( usavršavanje učitelja )
* potvrđivanju uspjeha učenika
* dogovoru o organizaciji dopunskog rada, imenovanju povjerenstava.

**6.2. RAD RAZREDNIH VIJEĆA**

Redovito su održavane sjednice razrednih vijeća pojedinih razrednih odjela. Na njima se utvrđivao uspjeh, vladanje, raspravljalo se o pedagoškim mjerama i realizaciji nastavnog plana i programa u školskoj godini.

**6.3. RAD RAZREDNIKA**

Rad razrednika odvijao se prema planu. Razrednici su redovito održavali roditeljske sastanke i individualne razgovore s roditeljima pridržavajući se svih epidemioloških mjera.

Razrednici su uredno podnosili izvješće o radu razrednog odjela te provodili kulturnu i javnu djelatnost.

**6.4. RAD STRUČNIH SURADNIKA**

STRUČNA SURADNICA PEDAGOGINJA - IZVJEŠĆE O RADU ZA ŠKOLSKU GODINU 2020./2021.

|  |
| --- |
| Tijekom školske godine pedagoginja je ostvarila planirane sadržaje kroz sljedeća područja: |
| 1. POSLOVI PRIPREME ZA OSTVARIVANJE ŠKOLSKOG PROGRAMA |
| * sudjelovanje u organizacijskim poslovima i planiranju (godišnji plan i program rada škole, školski kurikulum, razvojni plan škole, statistički podaci, plan rada stručne suradnice), * izvedbeno planiranje i programiranje (rad s učenicima s posebnim potrebama, praćenja napredovanja učenika, suradnja s roditeljima, profesionalna orijentacija učenika 8. razreda, unapređenje nastavnog procesa), * ostvarivanje uvjeta za realizaciju programa (inovacije u nastavnoj opremi, sredstvima i pomagalima). |
| 1. POSLOVI NEPOSREDNOG SUDJELOVANJA U ODGOJNO-OBRAZOVNOM RADU |
| * upis učenika i formiranje razrednih odjela * utvrđivanje procjene zrelosti djece prije upisa u OŠ * priprema materijala za upis (obavijesti, upisnica za roditelje) * praćenje i izvođenje odgojno-obrazovnog rada * ostvarivanje nastavnog plana i programa, kvaliteta izvođenja nastavnog procesa - hospitacije (pripravnici) * praćenje ocjenjivanja učenika * neposredno izvođenje odgojno-obrazovnog programa * pedagoške radionice * sudjelovanje u radu stručnih tijela * razredno vijeće, učiteljsko vijeće * rad u stručnim vijećima škole * razredna nastava, kulturno-jezično područje, prirodoslovno-matematičko-tehničko područje * rad u povjerenstvima/timovima * povjerenstvo za utvrđivanje psihofizičkog stanja djece, povjerenstvo za školska natjecanja * rad s učenicima s posebnim potrebama * savjetodavni rad i suradnja * individualni i grupni savjetodavni rad s učenicima * savjetodavni rad s učiteljima * suradnja s roditeljima * Vijeće učenika * suradnja s ravnateljicom te ostalim stručnim suradnicima škole * savjetodavni rad sa sustručnjacima * suradnja s drugim institucijama i lokalnom zajednicom (CZSS, Ured državne uprave u BBŽ i Ispostavi Čazma, HZZ, MZO, AZOO, Policijska uprava BBŽ Ispostava Čazma, srednje škole grada Bjelovara, Čazme i Ivanić Grada.) * profesionalno informiranje i usmjeravanje učenika * suradnja s razrednicima i roditeljima * radionice na satu razrednog odjela * individualna savjetodavna pomoć * predstavljanje ustanova za nastavak obrazovanja * školski preventivni program - realizacija aktivnosti predviđenih planom |
| 1. VREDNOVANJE OSTVARENIH REZULTATA, STUDIJSKE ANALIZE I ISTRAŽIVANJA |
| * vrednovanje u odnosu na utvrđene ciljeve * analiza odgojno-obrazovnih rezultata na kraju 1. polugodišta i na kraju godine * analiza pojedinih sastavnica odgojno-obrazovnog rada * izrada sociometrije - analiza rezultata |
| 1. STRUČNO USAVRŠAVANJE ODGOJNO-OBRAZOVNIH DJELATNIKA |
| * stručno usavršavanje pedagoga * stručno usavršavanje u školi – UV, školska stručna vijeća, ostali oblici nazočnosti, rad i suradnja * praćenje i prorada stručne literature i periodike * sudjelovanje na županijskom stručnom vijeću stručnih suradnika pedagoga * sudjelovanje na ŽSV voditelja Školskih preventivnih programa * stručno konzultativni rad sa sustručnjacima * usavršavanje u organizaciji ostalih institucija * stručno usavršavanje učitelja * individualna pomoć učiteljima u ostvarivanju plana usavršavanja * koordinacija skupnog usavršavanja u školi i izvan nje * rad s učiteljima  i stručnim suradnicima-pripravnicima * predavanje i radionica * prijedlog literature za stručno usavršavanje |
| 1. BIBLIOTEČNO-INFORMACIJSKA I DOKUMENTACIJSKA DJELATNOST |
| * bibliotečno-informacijska djelatnost * sudjelovanje u izradi prijedloga nabave stručne i druge literature, novih izvora znanja, sudjelovanje u informiranju i predstavljanju novih stručnih izdanja, poticanje učenika, učitelja i roditelja na korištenje znanstvena i stručne literature * dokumentacijska djelatnost * administrativni poslovi (pisanje službenih dopisa, zapisnika i slično, izrada i ispuna tablica) * pregled pedagoške dokumentacije * vođenje dokumentacije o učenicima i roditeljima * vođenje dnevnika rada i osobne dokumentacije o radu |
| 1. OSTALI POSLOVI |

U školskoj godini 2020./2021. poslove školske knjižničarke obavljala je Sunčica Belinić. Tijekom godine osjetila se potreba za dopunom radnog vremena stručnih suradnika pedagoga i knjižničara te potreba za stručnim suradnikom edukacijsko-rehabilitacijskog profila. U prosincu je zaposlena Ivana Piskać na poslovima stručne suradnice psihologinje temeljem mjere „Potpore za zapošljavanje za stjecanje prvog radnog iskustva - Pripravništva“ što je značajno unaprijedilo rad škole.

**6.5. RAD ŠKOLSKOG ODBORA**

Školski odbor je početkom školske godine 2020./2021. radio u sljedećem sastavu:

* Dražen Milaković - predsjednik Školskog odbora – iz reda Učiteljskog vijeća
* Goranka Halapa – zamjenica predsjednika – iz reda Učiteljskog vijeća
* Jasna Sukreški – predstavnica Skupa zaposlenika
* Martina Šimunović – predstavnica Vijeća roditelja
* Đurđica Ištef Benšić – predstavnica osnivača
* Josipa Perčec-Jurčić – predstavnica osnivača
* Milana Sabolić – predstavnica osnivača

Novi saziv Školskog odbora potvrđen je na konstituirajućoj sjednici 28.4.2021. Novi saziv čine:

* Dražen Milaković – predsjednik Školskog odbora – iz reda Učiteljskog vijeća
* Goranka Halapa – zamjenica predsjednika – iz reda Učiteljskog vijeća
* Jasna Sukreški – predstavnica Skupa radnika
* Martina Šimunović – predstavnica Vijeća roditelja

Do kraja školske godine nisu bili imenovani članovi Školskog odbora kao predstavnici Bjelovarsko-bilogorske županije.

Školski odbor održao je šesnaest sjednica tijekom šk. god. 2020./2021. Neke sjednice održane su elektronskim putem. Plan rada u potpunosti je realiziran te je, kao i proteklih godina, Školski odbor donosio mnoštvo odluka. Odluke su se odnosile na zasnivanje radnog odnosa u Osnovnoj školi Štefanje (davanje prethodne suglasnosti ravnateljici škole), donošenje Izvješća o radu, kao i Godišnjeg plana i Kurikuluma škole, donošenje Plana javne nabave, usvajanje financijskih izvještaja te ostalih odluka na temelju Statuta OŠ Štefanje.

**6.6. RAD VIJEĆA RODITELJA**

Vijeće roditelja sastajalo se prema potrebi i radilo prema godišnjem planu. Članovi su:

* Željka Županić Rovišćanec – predstavnik roditelja 1. i 3. razreda PŠ Laminac
* Matea Prekrat – predstavnica roditelja 2. i 4. razrednog odjela PŠ
* Helena Cikač– predstavnica roditelja 1. razreda MŠ Štefanje
* Bojana Nesnidal – predstavnica roditelja 2. razrednog odjela MŠ
* Natalija Cibort – predstavnica roditelja 3. i 4. razreda MŠ
* Mirjana Šimunec- predstavnica roditelja 5. razreda MŠ
* Martina Šimunović – predstavnica roditelja 6. razreda MŠ
* Snježana Pranjić - predstavnica roditelja 7. razreda MŠ
* Milena Levak Trojka– predstavnica roditelja 8. razreda MŠ

Za predsjednicu Vijeća roditelja izabrana je Snježana Pranjić, a za zamjenicu Natalija Cibort.

Vijeće roditelja raspravljalo je o Izvješću o realizaciji GPP-a i Kurikuluma za 2019./20., Godišnjem planu i programu rada škole za 2020./21. i Školskom kurikulumu za 2020./21.

Na Vijeću roditelja utvrđivalo se postojanje uvjeta za izbor predstavnika roditelja u Školski odbor i vršio izbor. Na Vijeću roditelja koje je održano 26.3.2021., za predstavnika roditelja u Školskom odboru, odabrana je gospođa Martina Šimunović.

Članovi Vijeća roditelja upoznavani su s djelokrugom rada škole i poboljšavanjem uvjeta rada u školi.

**6.7. RAD TAJNIŠTVA I**

**ADMINISTRATIVNO-TEHNIČKE SLUŽBE**

Rad tajništva ostvaren je prema Godišnjem planu i programu i više od planiranog. Uz svakodnevne poslove urudžbiranja, slanja pošte, pisanja dopisa, unazad par godina opseg tajničkih poslova uvelike se povećao uvođenjem registra zaposlenika i centralnog obračuna plaća. Povećanju poslova pridonijeli su i poslovi zapošljavanja pomoćnika u nastavi, čijem se prijavljivanju, izvještavanju i obračunu plaća mora posvetiti posebno vrijeme i pažnja jer obračun plaća ne ide iz COP-a, kao što je to za ostale zaposlenike škole. Isto se odnosi i na plaće voditelja „Predškole“ koja je organizirana u sklopu naše osnovne škole budući da u Štefanju nemamo dječji vrtić. Također, tu je i praćenje prisutnosti na radu, kao i izvještavanje i obračun plaća te uplata doprinosa za stažiranje psihologinje koje se vrši temeljem Ugovora škole i Hrvatskog zavoda za zapošljavanje te MZO-a.

Rad tajništva povećan je i vođenjem evidencije o izostancima učenika vezano uz popunjavanje podataka o besplatnoj prehrani za 73 učenika naše škole u sklopu projekta „Školski obrok za sve“. Podatci su se obrađivali na mjesečnoj razini i zajedno sa zahtjevom dostavljali Bjelovarsko-bilogorskoj županiji.

Tajništvo je redovito usklađivalo opće akte Škole temeljem zakonskih promjena koje su stupile na snagu tijekom školske godine. Unošeni su podatci prema odredbama Zakona o zaštiti osobnih podataka i Zakona o pravu na pristup informacijama u Središnji registar AZOP-a, raspisivanje natječaja, što uključuje objavljivanje natječaja na internetskim stranicama škole u Hrvatskoga zavoda za zapošljavanje. Isto tako, poslovi tajnice su i pisanje poziva i zaključaka sa sjednica Školskog odbora koje je, također, potrebno objavljivati na internetskim stranicama škole.

Krajem školske godine 2020./2021., temeljem uputa Ministarstva znanosti i obrazovanja, tajništvo je u suradnji s ravnateljicom škole moralo odraditi nabavu udžbenika koji će za iduću školsku godinu biti financirani iz Državnog proračuna.

Također, za iduću školsku godinu naručili smo i radne bilježnice iz svih predmeta i za sve učenike naše škole za iduću školsku godinu. Za navedeno, sredstva je osigurala Općina Štefanje.

Za nabavku udžbenika i radnih bilježnica raspisivan je javni poziv na koji su pristigle dvije ponude. Prihvaćena je ponuda Narodnih novina.

Početkom 2021. godine tajništvo i računovodstvo je zajedno s ravnateljicom škole radilo Izvješće o fiskalnoj odgovornosti za 2020. godinu i popunjavalo Upitnik o fiskalnoj odgovornosti za 2020. godinu.

Tijekom školske godine 2020./2021. Carnet je u školi izvodio radove u sklopu programa „e-Škola“.

Tajništvo škole i ravnateljica imali su povećan opseg poslova i zbog tužbi učitelja. Naime, na inicijativu Sindikata nekoliko sadašnjih i bivših radnika škole podnijelo je tužbe zbog nepovećanja osnovice plaća prije 5 godina.

Tajništvo i ravnateljica škole sa sudovima komuniciraju putem e-komunikacije, što je za nas bio dodatni posao koji smo trebali odraditi.

Poslove voditeljice računovodstava u nepunom radnom vremenu od 20 sati tjedno vrši Ljerka Ježić. Računovodstveni program je u sklopu programa koji koristi naš osnivač, Bjelovarsko-bilogorska županija, točnije sustav Riznice Bjelovarsko-bilogorske županije. Radi se o programu programske tvrtke Infomare d.o.o. iz Zagreba. Korištenjem ovog sustava omogućen je uvid osnivaču – BBŽ-u u potpuno financijsko poslovanje škole, olakšan rad pri izradi konsolidiranih izvješća, usklade prihoda i rashoda od strane BBŽ-a, izrada rebalansa proračuna te podmirivanja materijalnih obveza škole koje podliježu decentralizaciji.

Prema uputi tajništva škole obračunava plaće koje se isplaćuju izvan sustava COP-a, a to su plaće za voditelja Predškole, pomoćnike u nastavi i stažiranje psihologinje.

Poslove domara-ložača obavlja Vilko Pražetina, stručna osoba u punom radnom vremenu. Uz redovite poslove domara tijekom školske godine svakodnevno je i na usluzi učiteljima prilikom izrade raznih plakata i sl. Domar brine o održavanju svih travnatih površina oko školskih zgrada i u MŠ Štefanje i PŠ Laminac, šišanju živice. U zimskom periodu zadužen je za rad školske kotlovnice.

Poslove čišćenja u matičnoj školi obavljale su dvije spremačice u punom radnom vremenu. Jedna radi u dopodnevnoj, a druga u popodnevnoj smjeni s time da im se dva sata rada preklapaju pa mogu i zajednički odraditi dio poslova.

U PŠ u Lamincu radi jedna spremačica na pola radnog vremena.

U MŠ u Štefanju u punom radnom vremenu zaposlena je i kuharica koja svakodnevno, uz kuhanje obroka, brine o dokumentaciji vezanoj uz HACCP.

Kao i svake godine, tijekom učeničkih ljetnih praznika, pomoćno-tehničko osoblje izvršilo je generalno čišćenje svih prostora matične i područne škole.

Na kraju školske godine 2020./21., tijekom kolovoza 2021. godine, domar škole i kuharica pomagali su pri generalnom čišćenju škole (MŠ, PŠ), budući da je jedna spremačica na bolovanju, a MZO-a nije odobrilo njezinu zamjenu tijekom ljetnog odmora učenika.

**6.8. RAD RAVNATELJICE ŠKOLE**

U školskoj godini 2020./2021. ravnateljica je obavljala poslove prema planu rada.

Sudjelovala je u izradi Godišnjeg plana i programa rada škole i Kurikuluma, zaduženja učitelja, planirala rad Učiteljskog vijeća, planirala i organizirala školske projekte, rad Predškole, stručno usavršavanje, nabavu opreme i namještaja te organizaciju uređenja škole.

Sudjelovala u poslovima vezanim uz organizaciju i koordinaciju rada – izrada prijedloga organizacije rada Škole (broj razrednih odjela, radno vrijeme smjena, …), izrada rasporeda sati, strukture radnog vremena i zaduženja učitelja, organizacija prijevoza i prehrane učenika, organizacija i koordinacija zdravstvene i socijalne zaštite učenika, priprema izvanučioničke nastave i izleta, organizacija upisa učenika u 1. razred, zamjena nenazočnih učitelja, dopunskog rada, poslova vezanih za udžbenike, natjecanja, popravke, uređenje i adaptacija prostora.

Organizirala je poslove oko izgradnje bežične infrastrukture u OŠ Štefanje u sklopu projekta „e-Škole“ i prikupljanje dokumentacije za izradu bežične infrastrukture u PŠ Laminac.

Pratila je ostvarenje Plana i programa rada škole, vršila vrednovanje i analizu uspjeha na kraju školske godine, rad školskih povjerenstava, administrativne službe, tehničke službe, suradnje s institucijama izvan škole.

Ravnateljica škole redovito se stručno usavršavala na Stručnim vijećima ravnatelja OŠ BBŽ-e, na Stručnim skupovima u organizaciji AZOO-e i MZO-a, sudjelovala u radu stručnih skupova u školi, pratila i rješavala odgojnu situaciju škole u suradnji s pedagoginjom škole, razrednicima i roditeljima. Surađivala je i pomagala pri realizaciji poslova svih djelatnika škole i sukladno zakonu provodila natječaje za potrebe škole.

Osim toga, planirala je i vodila sjednice Učiteljskog vijeća te, kao i svake godine, uredno vodila spomenicu škole i ostalu dokumentaciju.

Odgovorno je obavljala i ostale poslove prema planu rada, kao i one koje je potrebno obaviti, a ne mogu se unaprijed predvidjeti planom.

***7. REALIZACIJA NASTAVNOG PLANA I PROGRAMA ANALIZA ODGOJNO-OBRAZOVNIH POSTIGNUĆA***

**7.1. PRISTUP PLANIRANJU SVIH OBLIKA NASTAVNOG PLANA I PROGRAMA**

Učitelji su uredno i na vrijeme izvršili planiranje svoga rada u skladu sa zahtjevima nadležnih tijela. Na početku školske godine stručnoj suradnici predali su plan i program za rad s učenicima po čl. 65. ZOOSŠ-a. Rad razrednog odjela razrednici su isplanirali na početku školske godine te su ga tijekom godine prilagođavali potrebama škole i lokalne zajednice. Pedagoška dokumentacija vođena je uredno.

**7.2. REALIZACIJA NASTAVNOG PLANA I PROGRAMA**

Nastavni plan i program realiziran je na vrijeme i nije bilo poteškoća u realizaciji.

**7.3. RAD I POSTIGNUĆA U REDOVNOJ I IZBORNOJ NASTAVI**

Učenicima I. – VIII. razreda bila je ponuđena izborna nastava Vjeronauka, učenicima IV. – VIII. razreda izborna nastava Informatike te učenicima IV. i V. razreda nastava Njemačkog jezika.

Na dopunski rad upućen je jedan učenik 5. razreda (dopunski rad iz Povijesti), jedna učenica 6. razreda i jedna učenica 7. razreda (dopunski rad iz Matematike). Svi su učenici tijekom dopunskog rada ostvarili očekivane ishode i nitko nije bio upućen na popravni ispit.

**OPĆI USPJEH UČENIKA OD 1. DO 8. RAZREDA**

|  |  |  |  |  |  |
| --- | --- | --- | --- | --- | --- |
| **RAZRED/ USPJEH** | **ODLIČAN** | **VRLO DOBAR** | **DOBAR** | **DOVOLJAN** | **NEDOVOLJAN** |
| **1.** | **10** | **8** | **2** | **0** | **0** |
| **2.** | **6** | **4** | **3** | **0** | **0** |
| **3.** | **3** | **4** | **2** | **0** | **0** |
| **4.** | **3** | **3** | **1** | **0** | **0** |
| **5.** | **6** | **3** | **5** | **0** | **1** |
| **6.** | **3** | **4** | **1** | **0** | **1** |
| **7.** | **4** | **3** | **4** | **1** | **2** |
| **8.** | **3** | **2** | **4** | **0** | **0** |
| **UKUPNO:** | **38** | **31** | **22** | **1** | **4** |

**KOMPARATIVNI PREGLED UČENIKA PONAVLJAČA U ZADNJIH PET GODINA**

|  |  |
| --- | --- |
| **GODINA** | **BROJ UČENIKA PONAVLJAČA** |
| **2013./2014.** | **0** |
| **2014./2015.** | **0** |
| **2015./2016.** | **0** |
| **2016./2017.** | **0** |
| **2017./2018.** | **0** |
| **2018./2019.** | **0** |
| **2019./2020.** | **0** |
| **2020./2021.** | **4** |

**IZOSTANCI UČENIKA OŠ ŠTEFANJE**

|  |  |  |  |
| --- | --- | --- | --- |
| **RAZRED** | **OPRAVDANI** | **NEOPRAVDANI** | **UKUPNO** |
| **1.** | **1143** | **1** | **1144** |
| **2.** | **260** | **0** | **260** |
| **3. i 4.** | **513** | **0** | **513** |
| **5.** | **1293** | **6** | **1299** |
| **6.** | **594** | **20** | **614** |
| **7.** | **1279** | **10** | **1289** |
| **8.** | **1295** | **17** | **1312** |
| **1. i 3.** | **845** | **0** | **845** |
| **2. i 4.** | **571** | **0** | **571** |
| **UKUPNO:** | **6850** | **53** | **7847** |
| **PROSJEK PO UČENIKU:** | **71,35** | **0,55** | **81,73** |

Učenici su ukupno izostali 7847 sati, od čega 53 sata neopravdano. U odnosu na prethodnu školsku godinu, to je veći broj i opravdanih i neopravdanih izostanaka.

**PEDAGOŠKE MJERE**

U školskoj godini 2020./2021. izricane su pedagoške mjere pohvale i nagrade te pedagoške mjere opomene i ukora.

Za odličan uspjeh pohvaljeni su:

1. razred MŠ – razrednica Goranka Halapa

1. Eleonora Andrijanić
2. Paola Cikač
3. Josip Furmek
4. Tia Anabela Furmek
5. Lucian Gubić
6. Anja Orlović
7. Nea Potočnik
8. Luka Šimunović

2. razred MŠ – razrednica Jelena Perhoč

1. Darijo Bogdan

2. Ivan Golubić

3. Domagoj Jenkač

4. Mislav Studen

3. razred MŠ – razrednica Valentina Dianić

1. Laura Bogdan
2. Diego Štefović

4. razred MŠ - razrednica Valentina Dianić

1. David Cibort
2. Larisa Cikač
3. Vedran Dianić

1. razred PŠ Laminac – razrednica Kristina Štefović

1. Lovro Šantić
2. Valentina Rovišćanec

2. razred PŠ Laminac - razrednica Adela Krušić Petrić

1. Viktorija Gašparić
2. Jana Prekrat

3. razred PŠ Laminac – razrednica Kristina Štefović

1. Filip Barić

5. razred – razrednica Anja Horvatinović

1. Vanesa Gašparić
2. Sara Prekrat
3. Rafael Pajić
4. Nikolina Pražetina
5. David Rovišćanec
6. Ivan Popović

6. razred - razrednica Josipa Klemić

1. Petar Cibort
2. Patricia Šimunović
3. Tena Papić

7. razred – razrednik Alen Markač

1. Dorian Dianić
2. Darko Filipović
3. David Lacković
4. Kristijan Pranjić

8. razred - razrednica Daliborka Ileković

1. Nika Dončević
2. Maja Martinjak
3. Leonardo Kolarić

Pohvale i nagrade za odličan uspjeh od 1. do 4. razreda dobili su učenici 4. razreda:

* David Cibort
* Larisa Cikač
* Vedran Dianić

Pohvale i nagrade za odličan uspjeh od 1. do 8. razreda dobili su učenici:

* Nika Dončević
* Maja Martinjak
* Leonardo Kolarić

Osim za odličan uspjeh, učenici su pohvaljeni za sudjelovanje na županijskim natjecanjima:

LiDraNo: Vanesa Gašparić, 5. r. i Kristijan Pranjić, 7. r.

Tehnička kultura: Sara Prekrat, 5. r.

Geografija: Petar Cibort, 6. r.

S kaznenim pedagoškim mjerama upoznati su roditelji učenika, a donošenje mjera izvršeno je prema Pravilniku o kriterijima za izricanje pedagoških mjera.

**7.4. RAD I POSTIGNUĆA U DODATNOM RADU**

**I RADU S DAROVITIM UČENICIMA**

Dodatnom nastavom obuhvaćen je manji broj učenika nego što to tablica prikazuje jer je većina učenika uključena u rad više skupina.

|  |  |  |  |  |
| --- | --- | --- | --- | --- |
| **NASTAVNI PREDMET** | **RAZRED** | **BROJ SKUPINA** | **BROJ UČENIKA** | **BROJ OSTVARENIH SATI** |
| **MATEMATIKA** | **1. – 4.** | **5** | **20** | **178** |
| **MATEMATIKA** | **5.** | **1** | **6** | **34** |
| **MATEMATIKA** | **6.** | **1** | **1** | **36** |
| **HRVATSKI JEZIK** | **7.** | **1** | **3** | **34** |
| **POVIJEST** | **8.** | **1** | **4** | **35** |
| **UKUPNO:** |  | **9** | **39** | **317** |

**7.5. RAD S UČENICIMA S TEŠKOĆAMA U RAZVOJU**

Ove školske godine rješenja za rad po redovitom programu uz individualizirane postupke i/ili prilagodbu sadržaja imalo je 15 - ero učenika:

1. Božica Amić, 4. r. PŠ

2. Pero Nikolić, 4. r.

3. Sara Amić, 5. r.

4. David Bogdan, 5. r.

5. Patricio Trojka, 5. r.

6. Ivan Novaković, 6. r.

7. Monika Horvatić, 6. r.

8. Stjepan Filipović, 7. r.

9. Ivana Amić, 7. r.

10. Darko Filipović, 7. r.

11. Tatjana Forjan, 7. r.

12. Nina Hmelina, 7. r.

13. Mario Sučević, 7. r.

14. Silvija Filipović, 8. r.

Po završetku nastavne godine rješenja su dobili sljedeći učenici:

1. Ella Amić – redoviti program uz individualizirane postupke
2. Matej Forjan - redoviti program uz individualizirane postupke
3. Leon Majurec - redoviti program uz individualizirane postupke
4. Adrian Mužić - redoviti program uz individualizirane postupke
5. Manuela Nikolić - redoviti program uz individualizirane postupke
6. Luka Mijoković - redoviti program uz prilagodbu sadržaja i individualizirane postupke
7. Klaudija Nikolić - redoviti program uz prilagodbu sadržaja i individualizirane postupke

Veliku poteškoću u radu s učenicima s teškoćama predstavlja nedostatak stručnih suradnika.

**7. 6. ORGANIZACIJA DOPUNSKE NASTAVE**

Dopunska nastava u razrednoj nastavi bila je organizirana prema potrebi, a u predmetnoj nastavi iz Engleskoga jezika, Geografije i Matematike. Svim učenicima bilo je omogućeno povremeno pohađanje dopunske nastave kako bi savladali pojedine dijelove gradiva.

|  |  |  |  |  |
| --- | --- | --- | --- | --- |
| **NASTAVNI PREDMET** | **RAZRED** | **BROJ SKUPINA** | **BROJ UČENIKA** | **OSTVARENO NASTAVNIH SATI** |
| **HRVATSKI JEZIK/MATEMATIKA** | **1. – 4.** | **5** | **24** | **176** |
| **ENGLESKI JEZIK** | **5.** | **1** | **13** | **36** |
| **GEOGRAFIJA** | **6.** | **1** | **5** | **35** |
| **MATEMATIKA** | **7.** | **1** | **2** | **36** |
| **MATEMATIKA** | **8** | **1** | **5** | **35** |
| **UKUPNO:** |  | **9** | **49** | **318** |

**7.7. RAD I POSTIGNUĆA U IZVANNASTAVNIM I IZVANŠKOLSKIM AKTIVNOSTIMA**

Izvannastavne aktivnosti planirane su u Školskom kurikulumu, ali se zbog epidemioloških mjera u šk.god. 2020./2021. nisu provodile.

|  |  |  |  |
| --- | --- | --- | --- |
| **NAZIV GRUPE** | **BROJ GRUPA** | **BROJ UČENIKA**  **I.- IV. RAZRED** | **BROJ UČENIKA**  **V. - VIII. RAZRED** |
| **RITMIČKA SKUPINA – PŠ** | **1** | **-** | **-** |
| **DRAMSKA SKUPINA – MŠ** | **1** | **-** | **-** |
| **LIKOVNO – PLESNA – MŠ** | **1** | **-** |  |
| **MALI ZBOR – MŠ** | **1** | **-** | **-** |
| **DRAMSK SKUPINA – PŠ** | **1** | **-** | **-** |
| **MLADI INFORMATIČARI** | **1** | **-** | **-** |
| **PJEVAČKI ZBOR** | **1** | **-** | **-** |
| **ŠSD** | **3** | **-** | **-** |
| **KLUB MLADIH TEHNIČARA** | **1** | **-** | **-** |
| **DRAMSKA SKUPINA** | **1** | **-** | **-** |
| **EKO GRUPA** | **1** | **-** | **-** |
| **FOLKLORNA SKUPINA** | **1** | **-** | **-** |
| **UKUPNO:** | **13** | **-** | **-** |

Učenici naše škole vrlo se aktivno uključuju u rad izvanškolskih skupina.

|  |  |  |
| --- | --- | --- |
| **NAZIV SKUPINE** | **RAZRED** | **BROJ UČENIKA** |
| DVD | 1. – 8. | 0 |
| Glazbena škola Vatroslava Lisinskog | 1. – 8. | 4 |
| NK Čazma | 1. – 8. | 0 |
| NK Ivanska | 1. – 8. | 0 |
| NK „Polet“ Narta | 1. – 8. | 0 |
| ŽRK Ivančice | 1. – 8. | 0 |
| RŠD Bjelovar | 1. – 8. | 0 |
| Puhački orkestar Čazma | 1. – 8. | 1 |
| KUD „Graničar“ Čazma | 1. – 8. | 1 |
| KUD „Sloga“ Đurđic | 1. – 8. | 0 |
| **UKUPNO** | **1. – 8.** | **6** |

OVO IZVJEŠĆE RAZMOTRENO JE NA SJEDNICAMA:

UČITELJSKOG VIJEĆA

VIJEĆA RODITELJA

VIJEĆA UČENIKA

i prihvaćeno na sjednici Školskog odbora dana 30. rujna 2021. godine.

Ovo izvješće ovjeravaju:

RAVNATELJICA ŠKOLE: PREDSJEDNIK ŠKOLSKOG ODBORA:

Vesna Pavlinec-Kolarić, dipl. učiteljica Dražen Milaković, prof.

U Štefanju 30. rujna 2021. godine